cyanic-selkie/wikianc huggingface dataset:
Լուիզա Գեգա
Կարիերա
2014 թվականի աշխարհի՝ շինության ներսում անցկացվող առաջնությունում գրավել է յոթերորդ տեղը (4.08,24) :
2015 թվականի մայիսի 15-ին Դոհայում անցկացվող Ադամանդե լիգայի առաջնությունում Լուիզա Գեգան թարմացրել է ազգային ռեկորդը 1500 վազքատարածությունում (4.02,63) :
Լուիզա Գեգան մասնակցել է 2015 թվականի Եվրոպական խաղերի թիմային առաջնությանը, որ անցկացվում էր Բաքվում. այդտեղ նա հաղթել է 1500 մետր վազքատարածությունում՝ սահմանելով Եվրոպայի խաղերի ռեկորդ՝ 4.11,58, իսկ 800 մետր վազքատարածությունում զբաղեցրել է երկրորդ տեղը (2.02,36) :
2015 թվականի աշխարհի առաջնությունում, որ անցկացվում էր Պեկինում, նախընտրական փուլում գրավել է 21-րդ տեղը և դուրս մնացել մրցությունից։
Արտաքին հղումներ
Կատեգորիա:Ալբանացի թեթև ատլետներ
Սիբիրի 1-ին բանակային կորպուս
Շտաբի ղեկավարներ
1906—26.05.1911` գեներալ-մայոր Նիկոլայ Ալեքսանդրովիչ Զարուբին
Պանրխաշ
Պանրխաշ, հնագույն հայկական ուտեստ, որը ավելի շատ բնորոշ է Շիրակի դաշտի բնակչությանը, և ունի իր պատրաստման արարողակարգը։
Բաղադրություն
Պանրխաշի պատրաստման մեջ օգտագործվում է լավաշ հաց, չեչիլ պանիր, սոխ, անարատ յուղ, եռացրած ջուր։
Արարողակարգ
Հավաքվում են բոլոր հյուրերը և ընտանիքի անդամները սեղանի շուրջ, բաժանվում են կավե խորը պնակներ բոլորին։ Տանտիրուհին կատարում է գործողությունների հերթականությունը
Տես նաև
Կատեգորիա:Հայկական կաթնամթերք Կատեգորիա:Հայկական ապուրներ
Էդուարդ Հայրապետյան (հողագետ)
Էդուարդ Մելիքի Հայրապետյան, հայ հողագետ։ Գյուղատնտեսական գիտությունների դոկտոր (1972), պրոֆեսոր (1973), Հայաստանի գյուղատնտեսական գիտությունների ակադեմիայի ակադեմիկոս (1994), Էկոլոգիայի միջազգային ակադեմիայի (1996) անդամ։
Կենսագրություն
1960-1967 թվականներին եղել է ՀՀ հողագիտության և ագրոքիմիայի ԳՀԻ հողերի էրոզիայի բաժնի վարիչ, 1971-1988 թվականներին՝ Հայկական գյուղատնտեսական ինստիտուտի (1994 թվականից՝ Հայկական գյուղատնտեսական ակադեմիա) հողագիտության, 1988-1994 թվականներին՝ հողագիտության և ագրոքիմիայի ամբիոնի վարիչ, 1994-1999 թվականներին՝ պրոֆեսոր, 1999 թվականից՝ ագրոէկոլոգիայի ամբիոնի վարիչ։
Աշխատանքները վերաբերում են հողերի էրոզիայի զարգացման պրոցեսներին, դրա դեմ պայքարի համալիր միջոցառումների համակարգի մշակման, հողերի պահպանման ու արդյունավետ օգտագործման խնդիրներին։
Երկեր
Կատեգորիա:Հայ հողագետներ Կատեգորիա:Հայ ակադեմիկոսներ Կատեգորիա:1927 ծնունդներ Կատեգորիա:Փետրվարի 3 ծնունդներ Կատեգորիա:Արցախի Հանրապետությունում ծնվածներ Կատեգորիա:ՀԱԱՀ շրջանավարտներ Կատեգորիա:Գյուղատնտեսական գիտությունների դոկտորներ Կատեգորիա:Հայ պրոֆեսորներ
Գաժա է Վիլդիե
Բնակչությունը 2009 թվականի դրությամբ կազմում է 296 մարդ, բնակչության խտությունը` 38.19 մարդ/կմ²։ Բնակավայրը զբաղեցնում է 7.75 կմ² տարածք։
Աշխարհագրություն
Գտնվում է Փարիզ քաղաքից 650 կմ հարավ, Մոնպելիե քաղաքից` 150 կմ հարավ-արևմուտք, Կարկասոն քաղաքից` 20 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 202 աշխատունակ (15-64 տարեկան) բնակիչ, որոնցից ակտիվ էին 154-ը, իսկ ոչ ակտիվները` 48։ Ակտիվության ցուցանիշը կազմում է 76,2 %։ 154 աշխատունակ մարդկանցից աշխատել է 137 անձ (72 տղամարդ և 65 կին)։ Գործազուրկ են եղել 17 անձ (6 տղամարդ և 11 կին)։ 48 անաշխատունակներից 15-ը եղել են աշակերտներ կամ ուսանողներ, 15-ը` թոշակառուներ, իսկ 18-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հակոբ Բագրատունի
Իշխան Հակոբ Գերասիմի Բագրատունի (Я́ков Гера́симович Баграту́ни, ), ռուսական և հայկական բանակի ռազմական և պետական գործիչ - ռուսական բանակի գեներալ-մայոր, բանակի գեներալ Հայկական բանակում։
Կրթությունը
Հակոբ Բագրատունին ծնվել է 1879 թվականի օգոստոսի 25-ին Ախալցխայում, հայկական ազնվական ընտանիքում, սերում է Բագրատունիների հայ իշխանական տոհմից։ 1898 թվականին, ավարտել է Թիֆլիսի արական գիմնազիան ոսկե մեդալով, ապա՝ 1900 թվականին Կիևի առաջին ռազմական ուսումնարանը, առաջիններից է եղել շրջանավարտների մեջ ում անունը փորագրվել է մարմարե պատվո սալաքարին, իսկ 1907 թվականին՝ Կայսերական Գլխավոր շտաբի Նիկոլաևյան ակադեմիան։
Ռուսական բանակի սպա
1900 թվականից եղել է Կեկսհոլմի լեյբ գվարդիայի գնդում պոդպորուչիկ։ Նա հաջողությամբ ավարտել է հետախուզական կարևոր առաջադրանքը Պարսկաստանում։ 1904 թվականից եղել է պորուչիկ։ Նույն տարում մտել է Գլխավոր շտաբի Ակադեմիա, բայց 1905 թվականին ընդհատել է ուսումը և գնացել է ռուս-ճապոնական պատերազմի ճակատ։ Ղեկավարել է Արևելա-Սիբիրական գնդի 19-րդ վաշտը։ 1905 թվականի փետրվարի 25-ին Պուխե գյուղի մարտերում վիրավորվել է և ստացել սալջարդ, բայց շարունակել է ղեկավարել վաշտը։ Ռազմական արժանիքների համար պարգևատրվել է սբ. Աննայի 4-րդ աստիճանի շքանշանով՝ մակագրությամբ «Արիության համար» և սբ. Ստանիսլավի 3-րդ աստիճանի սրերով և ժապավենով շքանշանով։
1907 թվականից եղել է շտաբս-կապիտան, ղեկավարել է վաշտ, Կեկսհոլմի լեյբ գվարդիայի գնդում։ 1908 թվականի նոյեմբերի 26-ից եղել է կապիտան, Թուրքեստանյան ռազմական օկրուգի շտաբի ավագ ադյուտանտի օգնական։ Դրանից հետո ղեկավարել է օկրուգի շտաբի 4-րդ (հետախուզական) բաժանմունքը։ Ըստ նրա կենսագիր, ակադեմիկոս Հրանտ Ավետիսյանի՝ Հակոբ Բագրատունին կատարել է գաղտնի ռազմագիտական և գործնական առաջադրանքներ Մոնղոլիայում, Տիբեթում, Կորեայում, Աֆղանստանում, Միջինասիական Բուխարա, Կաշգար, Կերմիշում, Կուշկայում, Մերվ, Տաշքենդ քաղաքներում։ Բացահայտել է պանթյուրքիստական էմիսարների դավադրությունը Թուրքեստանի գեներալ-նահանգապետության Տաշքենդ և այլ քաղաքներում։ Նրա այս սխրագործությունը նշանավորվեց սբ. Աննայի 3-րդ աստիճանի շքանշանի պարգևատրմամբ։ Նա դարձավ Փոխգնդապետ։
Մասնակցությունը Առաջին համաշխարհային պատերազմին
Իշխան Հակոբ Բագրատունին Ակտիվորեն մասնակցել է Առաջին համաշխարհային պատերազմին, եղել է շտաբս-սպա Թուրքեստանյան առաջին բանակային կորպուսի շտաբում։ 1914 թվականի սեպտեմբերին աչքի է ընկել Հյուսիս-Արևմտյան ճակատի, Լիկայի շրջանի մարտերում, գերազանցության համար պարգևատրվել է սբ. Ստանիսլավի 2-րդ աստիճանի սրերով շքանշանով և սբ. Վլադիմիրի 4-րդ աստիճանի սրերով և ժապավենով շքանշանով։ 1914 թվականի հոկտեմբերից մինչև 1915 թվականի հունվար ժամանակավոր կատարել է Թուրքեստանյան առաջին բանակային կորպուսի շտաբի պետի պարտականությունները։ 1915 թվականի հունվարից մինչև 1916 թվակականի նոյեմբեր եղել է շտաբի պետ՝ 76-րդ հետևակային դիվիզիայում, Թուրքեստանյան երկրորդ հրաձգային բրիգադում, Թուրքեստանյան հրաձգա-հրետանային բրիգադում։ 1915 թվականի դեկտեմբերի 6-ից գնդապետ։ Մարտերը գերազանց կատարելու համար պարգևատրվել է սբ. Գևորգի 4-րդ աստիճանի շքանշանով, սբ. Վլադիմիրի 3-րդ աստիճանի թրերով շքանշանով և սբ. Աննայի 2-րդ աստիճանի թրերով շքանղանով։ 1916 թվականի նոյեմբերի 22-ից 8-րդ Թուրքեստանյան հետևակային գնդի հրամանատար։
Գործունեությունը 1917 թվականին
Փետրվարյան հեղափոխությունից հետո պատկանել է բանակում ժողովրդավարական բարեփոխումների կողմնակիցներին։ Եղել է ընտրված պատվիրակ Համառուսական համագումարի սպաների մեջ, որը տեղի է ունեցել 1917 թվականի մայիսին, Պետերբուրգում։ 1917 թվականի հունիսից ծառայել է ռազմական և ծովային նախարար Ալեքսանդր Կերենսկիի կառավարությունում։ 1917 թվականի հուլիսի 12-ից եղել է Պետրոգրադի ռազմական օկրուգի շտաբի պետ։ 1917 թվականի օգոստոսի 30-ից գեներալ-մայոր։ Դեմ է եղել գերագույն գլխավոր հրամանատարի պաշտոնը զբաղեցրած գեներալ Կոռնիլովին, Բառանովսկիի հետ ստեղծել է «բոլորին, բոլորին, բոլորին» ռադինոն, Կոռնիլովի դավաճանության և նրան գերագույն գլխավոր հրամանատարի պաշտոնից հանելու համար։
Եղել է հայկական զորամասերի ստեղծման առաջին կազմակերպիչներից մեկը ռուսական բանակում։ 1917 թվականի օգոստոսին, միառժամանակ շարունակելով ռազմական օկրուգի շտաբի պետի պաշտոնը, ընտրվել է Հայկական զինվորական կոմիսար և Հայկական ռազմական խորհրդի նախագահ։ Ակտիվորեն զբաղվել է Հայկական կորպուսի կազմավորմանը։
Մինչ Բոլշևիկների իշխանության գալը՝ զորքերի համակենտրոնացման քայլեր է ձեռնարկել, հավատարիմ Ռուսաստանի ժամանակավոր կառավարությանը՝ հրամայել է Հյուսիսային ճակատի շտաբին Պետրոգրադ ուղարկել հատուկ զինվորական զորամաս (այդ հրամանը չի իրականացվել)։ Արդյունքում Բագրատունուն հաջողվել է հավաքել միայն քիչ քանակության ռազմական ուժ։ 1917 թվականի նոյեմբերի 7-ին Ժամանակավոր կառավարության նախարար Նիկոլայ Կիշկինը, ստանալով իրավասություն վերականգնել կարգը քաղաքում, անհստակության համար ազատել է պաշտոնից Պետրոգրադի ռազմական օկրուգի հրամանատար գնդապետ Գեորգի Պալկովնիկովին և նրա տեղը նշանակել ավելի աշխատունակ գեներալ Հակոբ Բագրատունուն։ Բայց նա նույնպես չկարողացավ հակադարձել իրավիճակի բացասական զարգացմանը։ Շտաբըը բոլշևիկներին հանձնելուց հետո նա թողեց պաշտոնը և ձերբակավեց Ձմեռային պալատի մոտ։ Նա բանտարկվել էր և գտնվում էր Պետրոպավլովյան ամրոցում, ազատ է արձակվել 1917 թվականի դեկտեմբերի 15-ին և հաջորդ օրը կրկին ստանձնել Հայկական զինվորական կոմիսարի պաշտոնը։
Հայ գեներալ և դիվանագետ
1917 թվականի վերջում և 1918 թվականի սկզբում շարունակել է Հայկական կորպուսի ստեղծման աշխատանքները և զինծառայող հայերին ուղարկել Կովկաս։ 1918 թվականի մարտին ժամանել է Բաքու, բայց արդեն մարտի 15-ին սպանության փորձ է արվել նրա դեմ, որն էլ հանգեցրել է նրա ոտքերի անդամահատման։ Ուշադրություն չդարձնելով ծանր վերքերին, մասնակցել է Մարտի իրադարձություններին և Բաքվի պաշտպանությանը թուրքական և թաթարական միացյալ ուժերից։ 1918 թվականի ամռանը, մինչև աշնան սկիզբ, Հակոբ Բագրատունին Կենտրոնական կասպիական բռնապետության կառավարության կողմից նշանակվել է ռազմական նախարար։ Կովկասյան Իսլամական բանակի Բաքվի ճակատամարտում մղված հաղթանակից հետո, 1918 թվականի սեպտեմբերի 15-ին հայկական զինված խմբերի և փախստականների հետ միասին ստիպված է եղել թողնել Բաքուն և տեղափոխվել Բանդարե Անզալի (Հյուսիսային Պարսկաստան)։ Թուրքերի Բաքվից հեռանալուց հետո և անգլիական բանակի մուտք գործելուց հետո 1918 թվականի նոյեմբերին հետ է եկել և կրկին վերընտրվել Հայոց Ազգային Խորհրդում։
Մահացել է 1943 թվականի դեկտեմբերի 23-ին Լոնդոնում։
Հղումներ
Կատեգորիա:Առաջին համաշխարհային պատերազմի մասնակիցներ Կատեգորիա:Հայ դիվանագետներ Կատեգորիա:Մեծ Բրիտանիայում Հայաստանի դեսպաններ Կատեգորիա:ՀՀ գեներալներ Կատեգորիա:Բագրատունիներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Հայ ռազմական գործիչներ Կատեգորիա:Հայ պետական գործիչներ Կատեգորիա:Վիրահայեր
Պիետրամոնտեկորվինո
Պիետրամոնտեկորվինո  (Pietramontecorvino), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 2931 մարդ, բնակչության խտությունը կազմում է 41 մարդ/կմ²։ Զբաղեցնում է 71 կմ² մակերես։ Փոստային ինդեքս՝ 71038, հեռախոսային կոդ՝ +39 0881։
Արի (Էնայի գավառ)
Արի (Hary), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վերվեն կանտոնայի կազմի մեջ։ Կոմունայի շրջանը՝ Վերվեն (շրջան)։
Պիետրամոնտեկորվինո
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Արի (Էնայի գավառ)
Բնակչություն
2010 թվականին բնակչությունը կազմել է 222 մարդ ։
Տնտեսություն
2010 թվականի տվյալներով 144 աշխատունակ բնակիչներից 116-ը (15-64 տարեկան) տնտեսապես ակտիվ են, 28-ը՝ պասիվ (ակտիվության ինդեքսը՝80,6%, 1999 թվականին 71,0% էր)։ 116 ակտիվ բնակիչներից 110-ը (59 տղամարդ և 51 կին) աշխատում են, գործազուրկ էր 6-ը (2 տղամարդ և 4 կին)։ 28 պասիվներից 8-ը աշակերտներ կամ ուսանողներ են, 11-ը՝ թոշակառուներ, 9-ն էլ պասիվ են այլ պատճառներով ։
Արտաքին հղումներ
Կատեգորիա:Ֆրանսիայի կոմունաներ Կատեգորիա:Էնա դեպարտամենտի կանտոններ
Տերեփուկ Թամանյանի
Տերեփուկ Թամանյանի, բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Մինչև 80 սմ բարձրությամբ բազմամյա, գեղազարդային բույս է։ Ցողունները ստորին մասում կարմրավուն-ծիրանագույն են։ Տերևները փետրաձև բաժանված են, մոխրագույն-դժգույն-կանաչ, նեղ բլթակներով, կռճիկանման-սղոցաեզր։ Ծաղկաբույլերը փուխր են, վահանիկանման։ Զամյուղները համարյա գնդաձև են և ունեն 20-30 մմ տրամագիծ։ Եզրի ծաղիկներն ունեն պարուրաձև ոլորված բլթակներ։ Սերմնիկը և պապուսը համարյա սև կամ մուգ-դարչնագույն են ։
Տարածվածություն
Հանդիպում է Շիրակի (Կրաշեն գյուղի շրջակայք) և Դարեղեգիսի (Խաչիկ գյուղի շրջակայք) ֆլորիստիկական շրջաններում ։
Էկոլոգիա
Աճում է միջին լեռնային գոտում՝ ծովի մակարդակից 1800-1900 մ բարձրությունների վրա, տափաստանում, տափաստանային թփերի մացառուտներում, չոր քարքարոտ լանջերին։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին ։
Պահպանություն
Կրիտիկական վիճակում գտնվող տեսակ է։ Հայաստանի էնդեմիկ է։ Տարածման և բնակության շրջանների մակերեսը 10 կմ²-ից պակաս է։ Արեալը խիստ մասնատված է և կազմված է 2 լոկալիտետներից։ Գյուղատնտեսական գործունեության պատճառով ենթադրվում է պոպուլյացիաների կրճատում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում ։
Պահպանության գործողություններ չեն իրականացվում ։
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Ծածկասերմեր Կատեգորիա:Բարդածաղկավորներ Կատեգորիա:ՀՀ Կարմիր գրքում գրանցված բույսեր
Արթուր Դիլանյան
Արթուր Աշոտի Դիլանյան խորհրդային և հայկական կինոյի ու թատրոնի դերասան, ռեժիսոր։Ծնվել է 1961 թվականի սեպտեմբերի 9-ին։
Կենսագրություն
Արթուր Դիլանյանը ծնվել է 1961 թվականի սեպտեմբերի 9-ին։ 1988 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի դերասանական ֆակուլտետը՝ Արմեն Ջիգարխանյանի արվեստանոցը։
2002 թվականի ապրիլից 2003 թվականի հունիսը եղել է Մոսկվայի ITR հեռուստաալիքի «Գովազդ և արտադրություն» բաժնի ղեկավարը։ 2003-2004 թվականներին ղեկավարել է Միր ԱՊՀ երկրների միջպետական հեռուստառադիոընկերության ստեղծագործական բաժինը ։
2004 թվականից՝ Մոսկվայի հայկական թատրոնի դերասան և ռեժիսոր ։
Ծանոթագրություններ
Կատեգորիա:Հայ դերասաններ Կատեգորիա:Խորհրդային դերասաններ Կատեգորիա:ՎԳԻԿ-ի շրջանավարտներ Կատեգորիա:Հայ ռեժիսորներ Կատեգորիա:Հայ կինոդերասաններ
Հրաբխային խարամ
Հրաբխային խարամ, հրաբխային ապարների փքված, անկանոն, ծակոտկեն բեկորներ։
Առաջացում
Առաջանում են պայթյունային հրաբխային ժայթքման ժամանակ խառնարանից դուրս նետված բազալտ-անդեզիտային լավայի սառչելու ընթացքում՝ նրա մեջ եղած գազերի ընդարձակման և լավայից գազերի բուռն անջատումների ժամանակ։ Բեկորները տարբեր չափերի են, գույնը՝ սև, կարմրագորշ, կարմիր, մակերեսը՝ ոչ ողորկ։ Կուտակվելով հրաբխի խառնարանի շուրջ՝ առաջացնում են մինչև 450 մ բարձրություն և 3, 5 կմ տրամագծով խարամային կոներ, որոնցից էլ արդյունահանվում է հրաբխային խարամ։
Հայաստանում
Հայաստանում խարամային կոները (մոտ 500) անթրոպոգենի հասակի են և տարածված են Գեղամա (Արմաղան, Մենակսար, Սևկատար և այլն), Արագած (Տիրինկատար, Կաքավաքար) լեռնազանգվածներում, Եղնախաղի (Երից լեռ), Վարդենիսի (Վարդենիս, Սանդուխտասար և այլն), Զանգեզուրի (Ծիծեռնաքար, Շերեփասար, Հովվասար և այլն) լեռնաշղթաներում և Երևանի մերձակայքում (Առինջ, Ավան)։ Հետախուզված պաշարները մոտ 300 միլիոն տ են։ Օգտագործվում է շինարարության մեջ։
Կատեգորիա:Հայաստանի երկրաբանություն
1-ին բանակային կորպուս (Ռուսական կայսրություն)
Առաջին բանակային կորպուս, Ռուսաստանի զինված ուժերի ռուսական կայսրական բանակի համազորային օպերատիվ միավորում (բանակային կորպուս) Շտաբ-բնակարան՝ Սանկտ-Պետերբուրգ
Կազմ
1890 թվականին մարտական կազմում ուներ՝
1904-05 թվականներին ունեցել է հետևյալ կազմավորումները՝
Մինչ Աշխարհամարտի սկիզբը ներառվել է Պետերբուրգյան ռազմական օկրուգի մեջ։ Կազմը 1914 թվականի հուլիսի 18-ի դրությամբ՝
Ծանոթագրություններ
Կատեգորիա:Ռուսական կայսրության բանակային կորպուսներ
Բասոլ Օլե
Բասոլ Օլե (Bassoles-Aulers), կոմունա Ֆրանսիայի Պիկարդիա մարզում՝ Էնա գավառում։ Մտնում է Լան-1 կանտոնի կազմի մեջ։ Կոմունայի շրջանը՝ Լան։
INSEE կոդը՝ 02052։
Բնակչություն
2010 թվականին բնակչությունը կազմել է 132 մարդ։
Տնտեսություն
2010 թվականի տվյալներով՝ աշխատունակ տարիքի 87 մարդկանցից (15-64 տարեկան) 57-ը տնտեսապես ակտիվ էին, 30-ը՝ ոչ ակտիվ (ակտիվության ցուցանիշը՝ 65,5%, 1999 թվականին եղել է 67,4%)։ 57 աշխատունակ բնակիչներից 50-ը աշխատում էին (24 տղամարդ և 26 կին), անաշխատանք էին 7-ը (3 տղամարդ և 4 կին)։
30 անգործունակ մարդկանցից 10-ը աշակերտներ կամ ուսանողներ էին, 9-ը՝ թոշակառու, 11-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի կոմունաներ Կատեգորիա:Էնա դեպարտամենտի կանտոններ
Մոտա Մոնտեկորվինո
Մոտա Մոնտեկորվինո  (Motta Montecorvino), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 851 մարդ, բնակչության խտությունը կազմում է 43 մարդ/կմ²։ Զբաղեցնում է 20 կմ² մակերես։ Փոստային ինդեքս՝ 71030, հեռախոսային կոդ՝ +39 00881։
Ժողովրդագրություն
Բնակչության թվաքանակի փոփոխությունները.
Կապի տվյալներ
Կատեգորիա:Իտալիայի բնակավայրեր
Անդրիկ
Անդրիկ, հայկական արական անուն։ Այժմ Անդրանիկ անվան փաղաքշական ձևն է համարվում, բայց հնում կարող էր լինել Անդրեաս անվան փաղաքշականը։ Գործածվել է 16-17-րդ դարերում ։
Ծանոթագրություններ
Կատեգորիա:Հայկական արական անձնանուններ
Ժերմեին Լենս
Ժերմեին Մարսիանո Լենս (հոլ․՝ Jeremain Marciano Lens, ), հոլանդացի ֆուտբոլիստ, կիսապաշտպան։ Հանդես է գալիս թուրքական «Բեշիկթաշի» և Նիդերլանդների ազգային հավաքականի կազմում։ Կարող է հանդես գալ ինչպես վինգերի, այնպես էլ հարձակվողի դիրքում։ Բայց նա հիմնականում հանդես է գալիս ենթահարձակվողի դիրքում։
Լենսն իր կարիերան սկսել է «ԱԶ Ալկմարի» կազմում, հետագայում վարձավճարով տեղափոխվել է «ՆԷԿ»։ 2010 թվականին ֆուտբոլիստը տեղափոխվել է «ՊՍՎ», որի կազմում դարձել է Նիդերլանդների ֆուտբոլի գավաթակիր։ 2013 թվականին Լենսը միացել է «Դինամո Կիև» ակումբին։ Իր առաջին մրցաշրջանում Լենսը դարձել է Ուկրաինայի ֆուտբոլի գավաթակիր, իսկ 2015 թվականին տեղափոխվել է անգլիական «Սանդերլենդ»։
Նիդերլանդների ազգային հավաքականի կազմում նա մասնակցել է ԱԱ 2014-ին։
«ԱԶ Ալկմար»
Նիդերլանդական թիմի կազմում Լենսն իր դեբյուտը նշել է 2005-06 մրցաշրջանի ընթացքում։ Այդ մրցաշրջանում նա թիմի կազմում մասնակցել է 2 հանդիպման։ Մինչև «ԱԶ Ալկմարի» հիմնական կազմ տեղափոխվելը ֆուտբոլիստը հանդես էր եկել «ԱԶ»-ի երիտասարդական թիմում, «Այաքսում» և «Սպարտանում»։ 2006-07 մրցաշրջանի ընթացքում Ժերմեինը մասնակցել է 15 հանդիպման։
«ՆԷԿ»
2007-08 մրցաշրջանի ընթացքում Ժերմեին Լենսը վարձավճարով հանդես է եկել ՆԷԿ-ի կազմում։ Թիմի կազմում ֆուտբոլիստն անցկացրել է 31 հանդիպում և դարձել 9 գոլի հեղինակ։
Վերադարձ «ԱԶ Ալկմար»
2008 թվականի հուլիսին Լենսը տարել է ձախ ոտքի վիրահատություն, ինչի պատճառով որոշ ժամանակ չի կարողացել զբաղվել ֆուտբոլով։ 2008-09 մրցաշրջանն անձնական հիասթափություն էր Լենսի համար, քանի որ նա չկարողացավ մասնակցել «ԱԶ»-ի՝ Նիդերլանդների չեմպիոն դառնալու գործին։ Երբ թիմի գլխավոր մարզիչ Լուի Վան Գալը տեղափոխվել է «Բավարիա», ֆուտբոլիստը ավելի մեծ շանսեր է ունեցել խաղալու։ Նոր գլխավոր մարզչի պաշտոնավարման ժամանակ Ժերմեինն սկսել է ավելի լավ հանդես գալ և խփել թիմի համար շատ կարևոր գոլեր ։
«ՊՍՎ»
2010 թվականի մայիսի 21-ին Ժերմեին Լենսը տեղափոխվել է «ՊՍՎ»։ Նա թիմի հետ կնքել է 4 տարվա պայմանագիր։ Նիդերլանդական թիմի կազմում նա ստացել է 9 համարի մարզաշապիկը, իսկ նրա առաջին տարին թիմում ամենահաջողակներից մեկն էր իր ամբողջ կարիերայում։ Եվրոպայի լիգայի շրջանակներում նա 11 խաղում դարձել է 3 գոլի հեղինակ, իսկ Էրեդիվիզիի շրջանակներում դարձել է 10 գոլի հեղինակ 33 խաղում։
2011-12 մրցաշրջանի սկզբում ֆուտբոլիստը ստացել է 11 համարի խաղաշապիկը, որը ազատ էր մնացել Նորդին Ամրաբատի հեռանալուց հետո։ 2011 թվականի նոյեմբերի 6-ին Լենսը դարձել է հեթ-տրիկի հեղինակ «Հերակլեսի» դեմ խաղում, որն առաջինն էր նիդերլանդական թիմի կազմում։
«Դինամո Կիև»
2013 թվականի հունիսի 18-ին Լենսը տեղափոխվել է ուկրաինական «Դինամո Կիև» և թիմի հետ կնքել է 4 տարվա պայմանագիր ։ Թիմի կազմում նա իր առաջին գոլը խփել է օգոստոսի 29-ին՝ Եվրոպայի լիգայի շրջանակներում կայացած «Ակտոբեի» դեմ խաղում, որն ավարտվել է 5-1 հաշվով՝ ուկրաինական թիմի հաղթանակով։ Իր առաջին մրցաշրջանի ընթացքում Լենսն օգնել է թիմին դառնալ Ուկրաինայի ֆուտբոլի գավաթակիր։
Իր երկրորդ և վերջին մրցաշրջանի ընթացքում Ժերմեին Լենսը թիմի կազմում դարձել է Ուկարինայի չեմպիոն և գավաթակիր։
«Սանդերլենդ»
2015 թվականի հուլիսի 15-ին Ժերմեին Լենսը 4 տարվա պայմանագիր է կնքել Պրեմիեր Լիգայում հանդես եկող «Սանդերլենդի» հետ։ Թիմի կազմում նա իր առաջին գոլը խփել է 2015 թվականի օգոստոսի 29-ին՝ «Աստոն Վիլայի» դեմ խաղում ։ Իր երկրորդ գոլը հոլանդացի ֆուտբոլիստը խփել է հոկտեմբերի 3-ին՝ «Վեստ Հեմ Յունայթեդյի» դեմ խաղում։ Այդ հանդիպումն ավարտվել է 2-2 հաշվով ։
Նոր գլխավոր մարզիչ Սեմ Ալարդայսի օրոք Լենսը դուրս է մնում հիմնական թիմի ֆուտբոլիստների ցանկից։ Որոշ ժամանակ անց նա հայտարարել է, որ իրեն լավ չի զգում «Սանդերլենդում» և չի եկել Պրեմիեր Լիգա պահեստայինների նստարանին նստելու համար ։ Անգլիայի ֆուտբոլի գավաթի խաղարկության երրորդ փուլի՝ «Արսենալի» դեմ խաղում Լենսը բացել է խաղի հաշիվը, սակայն «Արսենալն» ի վերջո հաղթել է 3-1 հաշվով ։
«Ֆեներբահչե»
2016-17 մրցաշրջանի ընթացքում ֆուտբոլիստը հանդես է եկել թուրքական «Ֆեներբահչեի» կազմում ։
«Բեշիկթաշ»
2017 թվականի օգոստոսի 6-ին Ժերմեին Լենսը վարձավճարով տեղափոխվել է «Բեշիկթաշ» ։ Թիմի կազմում նա իր առաջին գոլը խփել է «Տրաբզոնսպորի» դեմ խաղում, որն ավարտվել է 2-2 հաշվով։
2018 թվականի հունիսի 7-ին թուրքական ակումբը գնել է ֆուտբոլիստի ամբողջական տրանսֆերը։
Միջազգային կարիերա
Նիդերլանդների ազգային հավաքական Լենսն առաջին անգամ հրավիրվել է 2010 թվականի մայիսի 3-ին ։ Իր դեբյուտը հավաքականի կազմում նա նշել է 2010 թվականի օգոստոսի 11-ին՝ Ուկրաինայի հավաքականի դեմ ընկերական խաղում։ Հանդիպումն ավարտվել է 1-1 հաշվով, իսկ Լենսը խփել է իր հավաքականի միակ գոլը ։
Լուի Վան Գալի՝ Նիդերլանդների հավաքականը գլխավորելուց հետո Ժերմեինը դարձել է հավաքականի հիմնական կազմի ֆուտբոլիստներից մեկը։ ԱԱ 2014-ի որակավորման փուլում ֆուտբոլիստը դարձել է 5 գոլի և 5 գոլային փոխանցման հեղինակ ։
Լենսը հավաքականի կազմում մասնակցել է ԱԱ 2014-ին ։ Նա առաջին անգամ դաշտ է դուրս եկել խմբային փուլի շրջանակներում կայացած Չիլիի հավաքականի դեմ խաղում ։ Լենսը մասնակցել է Արգենտինայի հավաքականի դեմ կայացած կիսաեզրափակիչ խաղի բոլոր 120 րոպեներին։ Հանդիպումն ի վերջո ավարտվել է Արգենտինայի հավաքականի հաղթանակով ։
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Հոլանդացի ֆուտբոլիստներ Կատեգորիա:Նիդերլանդների հավաքականի ֆուտբոլիստներ Կատեգորիա:ԱԶ Ալկմարի ֆուտբոլիստներ Կատեգորիա:ՆԵԿ-ի ֆուտբոլիստներ Կատեգորիա:ՊՍՎ Էյնդհովենի ֆուտբոլիստներ Կատեգորիա:Դինամո Կիևի ֆուտբոլիստներ Կատեգորիա:Սանդերլենդի ֆուտբոլիստներ Կատեգորիա:Սաութհեմփթոնի ֆուտբոլիստներ Կատեգորիա:Բեշիկթաշի ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
1954 թվականը գրականության մեջ
Ծանոթագրություններ
Կատեգորիա:1954 գրքեր
Կինը տղամարդու ապագան է (ֆիլմ)
Կինը տղամարդու ապագան է, Հոնա Սան Սուի հինգերորդ ֆիլմը, որը նկարահանվել է 2004 թվականի մայիսի 25- ին։ Չնայած ֆիլմը հաջողություն չունեցավ վարձույթում, այն ներկայացվել էր Կաննի կինոփառատոնի հիմնական մրցույթին։ Ֆիլմի անվանումը վերցրած է Լուի Արագոնի բանաստեղծությունից ։ Ֆիլմը ցուցադրվել է նաև Մելբուռնի միջազգային կինոփառատոնում, Վանկուվերի միջազգային կինոփառատոնում, Նյու Յորքի կինոփառատոնում, Լոնդոնի կինոփառատոնում, և Պուսանի միջազգային կինոփառատոնում ։
Սյուժե
Երկու ընկերներ՝ երիտասարդ ռեժիսոր, ով երբեք չի գնացել Ամերիկա և համալսարանի դասախոս, հանդիպում են ձմեռային օրերից մեկի ժամանակ և հիշում անցյալը։ Երբ նրանք երկուսով սիրում էին մի կնոջ, բայց երկուսն էլ  գեղեցիկ չեն վարվել նրա հետ ։ Իմանալով, որ նա ապրում է մոտակայքում, ընկերները որոշում են նրան տեսակցության գնալ ։ Նրանցից յուրաքանչյուրը գաղտնի հույս է պահում վերածնել իրենց սերը։
Ծանոթագրություններ
Կատեգորիա:2004 ֆիլմեր Կատեգորիա:Կորեերեն ֆիլմեր Կատեգորիա:2000-ականների դրամա ֆիլմեր Կատեգորիա:2000-ականների ռոմանտիկ դրամա ֆիլմեր Կատեգորիա:Հարավկորեական ֆիլմեր
Սան Ջովաննի Ռոտոնդո
Սան Ջովաննի Ռոտոնդո (San Giovanni Rotondo), կոմունա Իտալիայում։ Գտնվում է Ապուլիա մարզում։ Ենթարկվում է Ֆոջայի գավառին։ Բնակչությունը կազմում է 26442 մարդ, բնակչության խտությունը կազմում է 101 մարդ/կմ²։ Զբաղեցնում է 260 կմ² մակերես։ Փոստային ինդեքս՝ 71013, հեռախոսային կոդ՝ (+39) 0882։
Բնակավայրի հովանավոր սուրբն է Սուրբ Հովհաննես Մկրտիչը։ 2013 թվականի մարտից սկսած, խարանիչ Հայր Պիոյի մարմինը մշտապես ցուցադրվում է քաղաքի բազիլիկայում։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Գաժա լա Սելվ
Գաժա լա Սելվ (Gaja-la-Selve), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 166 մարդ, բնակչության խտությունը` 14.59 մարդ/կմ²։ Բնակավայրը զբաղեցնում է 11.38 կմ² տարածք։
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 170 կմ արևմուտք, Կարկասոն քաղաքից` 37 կմ արևմուտք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 96 աշխատունակ (15-64 տարեկան) բնակիչ, որոնցից ակտիվ էին 71-ը, իսկ ոչ ակտիվները` 25։ Ակտիվության ցուցանիշը կազմում է 74,0 %։ 71 աշխատունակ մարդկանցից աշխատել է 63 անձ (39 տղամարդ և 24 կին)։ Գործազուրկ են եղել 8 անձ (4 տղամարդ և 4 կին)։ 25 անաշխատունակներից 6-ը եղել են աշակերտներ կամ ուսանողներ, 7-ը` թոշակառուներ, իսկ 12-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բաշկորտոստանի գիտությունների ակադեմիա
Բաշկորտոստանի գիտությունների ակադեմիա (բաշկիրերեն՝ Башҡортостан Фәндәр академияһы), բարձրագույն պետական գիտական հաստատություն Բաշկորտոստանի հանրապետությունում։
Պատմություն
Ստեղծվել է Բաշկորտոստանի Ինքնավար Խորհրդային Սոցիալիստական Հանրապետության նախագահության 1991 թվականի փետրվարի 6-ի հրամանով՝ հանրապետությունում պահպանելու, ամրապնդելու և զարգացնելու գիտական և տեխնիկական ներուժը։
1991 թվականին կայացել է Գիտությունների ակադեմիայի հիմնադիր հավաքը, որի ժամանակ հիմնադիրների կազմից ընտրվել են Գիտությունների ակադեմիայի առաջին ակադեմիկոսները։ 1992 թվականին կայացել է Գիտությունների ակադեմիայի առաջին ընդհանուր ժողովը և Օ. Կայբիշևը ընտրվել է ակադեմիայի նախագահ։ Նրա նախաձեռնությամբ ի կատար է ածվել Գերագույն խորհրդի Գիտությունների ակադեմիայի կազմում Բաշկորտոստանի գիտական կենտրոնի բոլոր ինստիտուտները ներառելու որոշումը, ինչը չէր համաձայնեցվել Ռուսաստանի գիտությունների ակադեմիայի հետ և Ուֆայի գիտական համայնքում պառակտում է առաջանում, որը հարթվում է ՌԴ գիտությունների ակադեմիայի նախագահ Յու. Օսիպովի և Մ. Ռախիմովի հանդիպումից հետո։ Որոշվել է Ռուսաստանի գիտությունների ակադեմիայի Ուրալի մասնաճյուղից առանձնացնել Ուֆայի ակադեմիական ինստիտուտները և դրանք թողնել Ուֆայի գիտական կենտրոնի կազմում։
ՌԴ գիտությունների ակադեմիայի Ուֆայի կենտրոնի շենքը հատկացվել է Բաշկորտոստանի գիտությունների ակադեմիային։
Ակադեմիայի նախագահություն
Նախագահության կազմում կա 31 անձ, այդ թվում՝
Արտաքին հղումներ
Կատեգորիա:Գիտությունների ակադեմիաներ
Ալեքս Բուդա
Ալեքս Բուդա (Aleks Buda, ), հրեական ծագմամբ ալբանացի պատմաբան։ Ալբանիայի գիտությունների ակադեմիա անդամ և նախագահ։
Կենսագրություն
Ալեքս Բուդան ծնվել է 1910 թվականի սեպտեմբերի 7-ին Էլբասան քաղաքում (այն ժամանակ եղել է Օսմանյան Թուրքիայի տիրապետության տակ, ներկայումս գտնվում է Ալբանիայում)։ Դպրոց հաճախել է Իտալիայի Լեչե քաղաքում։ Միջնակարգ կրթությունն ավարտել է Ավստրիայի Զալցբուրգ քաղաքում 1930 թվականին ։ Դպրոցն ավարտելուց հետո ընդունվել է Վիեննայի համալսարան, որտեղ սովորել է փիլիսոփայություն և գրականություն, բայց առանց համալսարանն ավարտելու վերադարձել է Ալբանիա ։
Համալսարանում սովորած լինելով գրականություն՝ Ալեքս Բուդան Ալբանիայում զբաղվել է պատմաբանությամբ ։ Նա համարվում է ալբանական հետպատերազմյան պատմագիտության հիմնադիրը ։ Բուդդան եղել է Ալբանիայի քաղաքական պատմագրության հայտնի ներկայացուցիչներից մեկը Ալբանիայում սոցիալիստական կարգերի տիրապետության ժամանակաշրջանում ։ Բուդան եղել է Ալբանիայի գիտությունների ակադեմիայի անդամ, ինչպես նաև դարձել է ակադեմիայի նախագահ ։ Որոշ աղբյուրներում նշվում է, որ Ալեքս Բուդան եղել է ալբանացի պետական գործիչ Էնվեր Խոջայի վստահված անձը ։ Բուդան եղել է միակ պատմաբանը, որ մասնակցել է Տիրանայում 1972 թվականի նոյեմբերի 20-25-ն անցկացված Ալբաներենի ուղղղագրության համագումարին ։
Ալեքս Բուդան մասնակցել է Ազգագրական հետազոտությունների ազգային համաժողովին, որն անցկացվել է 1976 թվականին և նվիրված է եղել Ալբանիայի աշխատանքային կուսակցության հիմնադրման 35-ամյակին։ Բուդան պատկանել է գիտանակնների ու մարքսիստ փիլիսոփաների այն խմբին, ովքեր քննադատել են իրենց ժամանակակից աշխարհում գոյություն ունեցող տեսություններն ու ուղղությունները՝ համարելով դրանք կապիտալիստական ու ռևիզիոնիստական ։
Ժամանակակից պատմագրությունը Բուդայի աշխատություններն օգտագործում է որպես ալբանացիների ծագման վերաբերյալ ալբանական վարկածի աղբյուր ։ Բուդան պատկանել է այն պատմաբանների թվին, ովքեր ալբանացիներին հաամրում են իլլիրիացիների հետնորդներ՝ նշելով, թե վերջիններիս մասին ոչինչ չի հիշատակվում վեցերորդ դարից (երբ իլլիրիացիները պատմական փաստաթղթերում հիշատակվել են վերջին անգամ) մինչև 11-րդ դար (երբ պատմական փաստաթղթերում առաջին անգամ հիշատակվել են ալբանացիները) ։ Հիմնվելով ալբանացիների՝ իլլիրիացիներից ծագման վարկածի վրա՝ Ալեքս Բուդան առաջ է քաշել այն գաղափարը, թե ալբանացիները ամենահին ժողովուրդներից մեկն են ոչ միայն Բալկաններում, այլև ամբողջ Եվրոպայում ։
Ալեքս Բուդան ալբանացի այն փոքրաթիվ գիտնականներից մեկն էր, որոնք Ալբանիայի կոմունիստական իշխանություններից թույլտվություն էին ստացել օգտվել արտասահմանյան գրականությունից՝ օգտագործելու համար այն գաղափարական ու տեսական նոր ուղղությունների ստեղծման ու դրանք իրենց հայրենակիցների շրջանում տարածման համար ։
Աղբյուրներ
Կատեգորիա:Ալբանացի պատմաբաններ Կատեգորիա:Վիեննայի համալսարանի շրջանավարտներ Կատեգորիա:20-րդ դարի պատմաբաններ
Մերի Դադլի
Մերի Դադլի (Mary Dudley, ), Եղիսաբեթ I-ի պալատական ազնվական օրիորդը։
Մերին Նորտումբերլենդի առաջին կոմսի՝ Ջոն Դադլիի աղջիկն էր։ Նա ներքաշված էր հոր ինտրիգների մեջ, որը փորձում էր անգլիական գահին նստեցնել իր հարսնացու Ջեյն Գրեյին։ Եղիսաբեթ I-ի գահակալման առաջին տարիներին Մերին դարձավ թագուհու ամենամտերիմ մարդկանցից մեկը։ 1563 թվականին, երբ թագուհին տառապում էր օսպա հիվանդությամբ, Մերին խնամում էր նրան։ Նաև հանդես էր գալիս որպես միջնորդ Եղիսաբեթ I-ի և դիվանագետների միջև։ Մերին թագուհու սիրելիի՝ Ռոբերտ Դադլիի քույրն էր, և միշտ հավատարիմ էր մնում իր ընտանիքին։ Նա յոթ երեխաների մայր էր և ուղեկցում էր ամուսնուն՝ սըր Հենրի Սիդնիին Ուելսական։ Մերին հեռացել է արքունիքից 1579 թվականին առողջական վիճակի պատճառով։
Ընտանիքը և ամուսնական կյանքի առաջին տարիները
1553 թվականի մայիսին Մերիի փոքր եղբայրներից Գիլֆորդը ամուսնացավ արքայի սիրելի զարմուհիՋեյն Գրեյի հետ։ Օրիորդ Ջեյնի խոսքերով 1553 թվականի հուլիսի 9-ին Մերին իրեն հրավիրել է Սայոն հաուս, որտեղ տիկին Գրեյը հայտնել է, որ Էդվարդ VI-ի վերջին ցանկությամբ, նա է դառնալու Անգիայի թագուհին։ Մարի I-ի հաղթական գահ բարձրանալուց հետո և Նորտումբերլենդի կոմսի ձերբալակումից հետո Սիդնի ամուսինները հայտնվեցին դժվար իրավիճակում։ Ինչպես Դադլիի ընտանիքի մյուս անդամները, այնպես էլ Մերին զրկվեց գույքի և զերծ մնաց քաղաքացիական իրավունքներից։ Այնուամենայնիվ Հենրի Սիդնիի երեք քույրերը նոր թագուհու սիրելի պալատական ազնվական օրիորդներն էին, ինչն էլ հավանաբար փրկեց նրա կարիերան ։ 1554 թվականի սկզբին նա Իսպանիա մեկնեց առաքելությամբ, որպեսզի քննարկի Մարիի և արքայազն Ֆիլիպի ամուսնական միությունը։ Առաքելության հաջողության դեպքում Հենրին ակնկալում էր արքայից ներում ստանալ իր եղբայրների Ջոնի, Ամբրոուսի, Ռոբերտի և Հենրիի համար։ Ջոն Դադլին՝ Մերիի ավագ եղբայրը 1554 թվականի հոկտեմբերին տեղափոխվեց Փենսհյորթ և մահացավ։ Նույն թվականի նոյեմբերին ծնվեց Մերիի առաջնեկը՝ Ֆիլիպը, որը կրում էր կնքահոր՝ արքա Ֆիլիպի անունը։ Նրա մանկաբարձը եղել է Մերիի մայրը՝ Նորտումբերլենդի այրի կոմսուհին, որը մահացել է 1555 թվականին։ Նա աղջկան թողնում է երկու հարյուր մարկ, ինչպես նաև ժամացույցներ, որոնք «պատկանում էին նրա հորը և խնդրում է պահպանել որպես արժեք»։
1556 թվականին Մերին ամուսնու հետ մեկնում է Իռլանդիա, որտեղ նրանք ապրում են Ատլոն ամրոցում։ Մերիի և Հենրիի առաջին աղջիկը՝ Մերի Մարգարետը ծնվել է Ատլոն մեկնելուց անմիջապես հետո։ Մարիա թագուհին դարձել է աղջկա կնքամայրը։ Փոքրիկը մահացավ մեկ տարեկան և երեք ամսական հասակում։։ Փոքրիկ Ֆիլիպը մնացել է Փենսհյորստում, մինչև մոր վերադարձը՝ 1558 թվականի սեպտեմբերը։ Մերին իր իրավունքները վերականգնել է տարվա սկզբում, երբ Դադլիի դատապարտությունը հետաձգվեց պառլամետական վավերագրով։
Երեխաներ
Մերի Դադլին և Հենրի Սիդնին ունեցել են յոթ երեխա։
Ծանոթագրություններ
Կատեգորիա:Դադլի Կատեգորիա:Դադլիի ընտանիք
Billboard Music Award
Billboard Music Award, երաժշտական մրցանակ, որը տրվում է Billboard ամերիկյան երաժշտական տպագիր հրատարակության կողմից` երաժշտական չարթերում արտիստների ակնառու նվաճումների և իրենց ստեղծագործության առևտրային առաջխաղացման համար։ Մրցանակաբաշխության արարողությունն առաջին անգամ տեղի է ունեցել 1990 թվականին և տեղի էր ունենում ամեն տարի դեկտեմբերին, մինչ մոռացվել է 2006 թվականին։ Մրցանակաբաշխությունը վերադարձել է 2011 թվականին և այդ ժամանակից ի վեր անցկացվում է ամեն տարի մայիսին։
Մրցանակաբաշխության իրականացում
Ի տարբերություն Գրեմմիի և այլ նման մրցանակաբաշխությունների, որտեղ դափնեկիրներին և առաջադրվածներին ընտրում են Ձայնագրման ակադեմիայի անդամները, Billboard Music Award-ը մրցանակաբաշխության առաջադրվածներին ընտրում է վաճառքների և նրանց ալբոմների և սինգլների լսումների հիմքով, ինչպես նաև շրջագայություններով և սոցիալական ակտիվությամբ։ Այս չափանիշները հետևում են ամեն տարի Բիլբորդ ամսագրի և նրա գործընկերների կողմից, ինչպիսիք են Nielsen Music-ը և Next Big Sound-ը։ Մրցանակները տրվում են թոփ ալբոմին, թոփ արտիստին և թոփ երգին տարբեր ժանրերում։
Գործող անվանակարգեր
Գլխավոր անվանակարգերն են` «Թոփ Billboard 200 ալբոմ», «Թոփ Hot 100 երգ» և «Թոփ նոր արտիստ»։ Այս անվանակարգերն առկա են յուրաքանչյուր մրցանակում, իսկ այլ անվանակարգեր բաժանված են ըստ ժանրերի:
Ցուցադրություն
Իր ստեղծման պահից, մրցանակաբաշխությունը հեռարձակվում էր Fox Broadcasting Network-ով, սակայն համաձայնության ժամկետի ավարտի և այլ անկանխատեսելի հանգամանքների պատճառով 2007 թվականին մրցանակաբաշխությունը չեղարկվել էր։ Մրցանակաբաշխության նոր տարբերակի ստեղծման ծրագրերը հաջորդ տարվա համար (AEG Live-ի հետ համատեղ) ձախողվում են, և մրցանակաբաշխության մասին ոչինչ չի խոսվում մինչև 2011 թվականը։
Արտաքին հղումներ
Կատեգորիա:Երաժշտական մրցանակներ Կատեգորիա:ԱՄՆ-ի երաժշտական մրցանակներ Կատեգորիա:Երաժշտության արդյունաբերություն
Սուրբ Աստվածածին եկեղեցի (Բասրա)
Սուրբ Աստվածածին, հայ առաքելական եկեղեցի Իրաքի Բասրայի մարզում՝ Բասրա քաղաքում։ Պատկանում է Հայաստանյայց Առաքելական Սուրբ Եկեղեցու Իրաքի թեմին ։ Դրա տարածքում գործող 8 եկեղեցիներից մեկն է։
Պատմություն
Ստորին Միջագետքի Բասրա վաճառաշահ քաղաքում հայերը հաստատվել են Արաբական խալիֆայության վերջին տասնամյակներին։ Նրանք հիմնականում վաճառականներ էին, որոնք կապեր էին հաստատել Իրանի, Հնդկաստանի ու տեղացի արաբների հետ։ Ուշ միջնադարում՝ թուրք-պարսկական հերթական պատերազմի ավարտին (1736), թվականին քաղաքի Հին Բասրա թաղամասում կառուցվել է Սուրբ Աստվածածին եկեղեցին։ Վերջինս օծվել է 1754 թվականին։
Եկեղեցուն կից գործել է դպրոց։ 1920 թվականին եկեղեցու տարածքում բացվել է հայ ազգային վարժարանը։ 1973 թվականին տեղի հայության ստվարացմամբ պայմանավորված՝ Բասրայի հայկական գերեզմանատանը կառուցվել է սուրբ Հովհաննես Կարապետ մատուռը։ Վերջինս օծվել է նույն տարում՝ Ասողիկ եպիսկոպոս Ղազարյանի կողմից ։
Եկեղեցին ակտիվ մասնակցություն է ցուցաբերում տեղի հայ հասարակական և կրոնական կյանքում։ 2019 թվականին Զատկի տոնից հետո Բասրա էր այցելել Իրաքում ՀՀ դեսպան Հրաչ Փոլադյանը ։
Արտաքին հղումներ
Աստվածածին Աստվածածին Աստվածածին Կատեգորիա:1736 հիմնադրումներ Իրանում Կատեգորիա:1736 կառուցումն ավարտված շենքեր և կառույցներ Կատեգորիա:Պարսից ծոցի հայկական եկեղեցիներ
Բարիզի օ Բուա
Բարիզի օ Բուա (Barisis-aux-Bois), կոմունա Ֆրանսիայում՝ Պիկարդիա մարզի Էնա գավառում։ Մտնում է Վիկ սյուր Էն կանտոնի կազմի մեջ։ Կոմունայի շրջանը՝ Լան։
INSEE կոդը՝ 02049։
Բնակչություն
2010 թվականին բնակչությունը կազմել է 723 մարդ։
Տնտեսություն
2010 թվականի տվյալներով՝ աշխատունակ տարիքի 459 մարդկանցից (15-64 տարեկան) 331-ը տնտեսապես ակտիվ էին, 128-ը՝ ոչ ակտիվ (ակտիվության ցուցանիշը՝ 72,1%, 1999 թվականին եղել է՝ 65,8%)։ 331 աշխատունակ բնակիչներից 301-ը աշխատում էին (177 տղամարդ և 124 կին), անաշխատանք էին 30-ը (11 տղամարդ և 19 կին)։
128 անգործունակ մարդկանցից 32-ը աշակերտներ կամ ուսանողներ էին, 51-ը՝ թոշակառու, 45-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Երեք խոզուկները
«Երեք խոզուկները» (Three Little Pigs), մանկական հեքիաթ։
«Երեք խոզուկները» պատմության սյուժեն ծագում է անգլիական ժողովրդական բանահյուսությունից։ Գրական տարբերակը հայտնի է 19-րդ դարից և ներառվում է մասնավորապես «Մանկական ոտանավորներ և պատմություններ» («Nursery Rhymes and Nursery Tales») գրքում, հրատարակված 1843 թվականին Ջեյմս Հոլիվել-Ֆիլիպսի կողմից։
Սյուժե
Ի տարբերություն իր փոքր եղբայրների, մեծ խոզուկը (ըստ Միխալկովի տարբերակի` խոզուկների անուններն են` Նիֆ-Նիֆ, Նուֆ-Նուֆ, Նաֆ-Նաֆ) ունի նախանձելի շրջահայացություն։ Ուժերը չխնայելով` նա կառուցում է իր համար իսկական քարե տուն (այդ պահին մյուս եղբայրները սահմանափակում են ծղոտե և ծառերի ճյուղերով)։ Եվ երբ չար դաժան գայլը հարձակվում է թարմ խոզուկների վրա, առանց ջանքի ավերում է Նիֆ-Նիֆի և Նուֆ-Նուֆի տունը, և հենց Նաֆ-Նաֆի տունը դառնում է ապաստան բոլոր երեք խոզուկների համար։
Երեք խոզուկները մուլտֆիլմերում
Երեք խոզուկները համարվում են մեծապես հայտնի կերպարներ և օգտագործվում են շատ ֆիլմերում և մուլտֆիլմերում։ Դիսնեյում ըստ «Երեք խոզուկներ» հեքիաթի նկարահանված մուլտֆիլմի սյուժեն միացված է «Կարմիր գլխարկ» հեքիաթի սյուժեին։ «Ո՞վ է վախենում մեծ չար գայլից» («Who’s afraid of the Big Bad Wolf?») երգը հայտնի է դարձել անգլիախոս աշխարհում, այն իր հանրային ելույթներում Ֆրանկլին Ռուզվելտը և այն շրջանառվել է գրականության մեջ (օրինակ,«Ո՞վ է վախենում Վիրջինա Վուլֆից» 1962)։ Երեք խոզուկներ թեմային մի քանի անգամ դիմել է մի այլ մուլտիպլիկատոր, Թեքս Էվերին. այսպես, երկրորդ համաշխարհային պատերազմի ժամանակվա «Blitz Wolf» մուլտֆիլմը օգտագործում է գայլին` Ադոլֆ Հիտլերին ծաղրելու համար, երկու անհոգ խոզուկները խորհրդանշում են այն երկրները, որոնք նրա հետ չհարձակաման պայմանագիր են կնքել։ Եվ միայն երրորդ խոզուկը, կասկածներ ունենալով, պատրասվում է պատերազմի։ Թեքս Էվերին ստեղծել է այլ պարոդիաներ ևս. «One Ham’s Family»-ն երեք խոզուկներ հեքիաթի շարունակությունն է։
Ծանոթագրություններ
Կատեգորիա:Գրական հեքիաթներ Կատեգորիա:Անգլիական հեքիաթներ
Վենտուրա Ալվարադո
Վենտուրա Ալվարադո Աիսպուրո (Ventura Alvarado Aispuro, ), ամերիկացի ֆուտբոլիստ, «Նեկակսա» ակումբի  և ԱՄՆ-ի ազգային հավաքականի պաշտպան։
Ալվարդոն ծնվել է ԱՄՆ-ում, մեքսիկացիների ընտանիքում։ Նա սկսել է իր կարիերան Մեքսիկայում, սակայն հանդես է եկել ԱՄՆ-ի ազգային հավաքականի կազմում։
Ակումբային կարիերա
Հետագայում Ալվարադոն վարձավճարային հիմունքերով վերադարձել է «Ամերիկա» ակումբի կազմ։ Օգոստոսկի 20-ին ԿՈՆԿԱԿԱՖ-ի չեմպիոնների լիգայի առաջնությունում Պուերտո Ռիկայի «Բայամոնա» ակումբի դեմ խաղի ժամանակ նա խփել է իր առաջին գոլը Մեխիկոյի ակումբի կազմում, միջազգային մակարդակում ։ Նույն թվականին Ալվարդոն երկրորդ անգամ դարձել է Մեքսիկայի չեմպիոն։ 2015 թվականի ապրիլին «Ամերիկա» ակումբի կազմում Ալվարդոն հաղթել է ԿԱՆԿԱԿԱՖ-ի չեմպիոնների լիգայում։ 2016 թվականին նա երկրրդ անգամ դարձել է ԿՈՆԿԱԿԱՖ-ի չեմպիոնների լիգայի հաղթող։
2017 թվականի սկզբին Ալվարադոն տեղափոխվել է «Նեկակսա» ակումբի կազմ։ Հունվարի 22-ին Մոնարկաս Մորելիա» ակումբի  դեմ խաղի ժամանակ նա կատարել  է իր նորամուտը նոր ակումբի կազմում ։ 2018 թվականի սկզբին Ալվադորը տեղափոխվել է «Նեկակսա» ակումբ։
Միջազգային կարիերա
2015 թվականի մարտի 25-ին Դանիայի ազգային հավաքականի դեմ ընկերական խաղի ժամանակ Ալվարադոն կատարել է իր նորամուտը ԱՄՆ-ի ազգային հավաքականի կազմում ։
2015 թվականին նա ընդգրկվել է հավաքականի կազմում՝ մասնակցելու ԿՈՆԿԱԿԱՖ-ի ոսկե գավաթի խաղարկությանը։ Մրցաշարի ընթացքում նա մասնակցել է Հոնդուրասի, Ճամայկաի , Կուբաի և Պանամայի հավաքականների դեմ խաղերին։
Ձեռքբերումներ
Թիմային
Հովազներ
Հովազներ կամ Պանտերա (Panthera, πάνθηρ, ամենա և  կենդանի բառերից), կատվազգիների ընտանիքի խոշոր կենդանիների տեսակ, կազմված է ներկայումս գոյություն ունեցող հինգ տեսակներից՝ Վագր (Panthera tigris), Առյուծ (Panthera leo), Ընձառյուծ (Panthera pardus) և Յագուար (Panthera onca), Լեռնային Ձյունաընձառյուծ կամ Ձյունահովազ Իրբրս (լատ՝. Panthera unica) ինչպես նաև մի շարք բրածո տաքսոններից։
Էվոլյուցիա
Հովազների ընտանիքի տաքսոնամիայի վերաբերյալ ընթացել են բազմաթիվ վեճեր, իսկ նրա դասակարգումը վերանայվել է մի քանի անգամ։ Այս դասը հավանաբար առաջացել է անհետացած կատվից՝ Panthera schaubi (Viretailurus schaubi), որին ևս երբեմն դիտարկում են որպես պումաների ցեղի վաղ ներկայացուցիչ։ Պանտերաների ցեղը հավանաբար առաջացել է Ասիայում։ Մեծ կատուների տարանջատումը (այդ թվում նաև հովազների գոյություն ունեցող տեսակների, ձյունահովազի, ծխագույն ընձառյուծի (Neofelis)) փոքր կատվազգիներից (ներառյալ բոլոր մյուս ժամանակակից կաուների տեսակները) կայացել է վեցից տաս միլիոն տարի առաջ ։ Քարացած մնացորդների ուսումնասիրումը ցուց է տվել, որ հովազների ցեղը առաջացել է 2-ից 3,8 մլն տարի առաջ, իսկ ըստ ԴՆԹ հետազոտությունը, ոչ պակաս քան 16 մլն տարի առաջ ։
Մորֆոլոգիական և գենետիկական ուսումնասիրությունները ենթադրում են, որ վագրը՝ ցեղի առաջին տեսակը, շեղվում է հիմնական գծից ։ Ձյունահովազը առաջ մտնում էր հովազների ցեղի մեջ, բայց վերջին մոլեկուլային հետազոտությունները առաջարկել են նրանց այս կենդանատեսակին դասելը հաստատ հնարավոր համարել, բայց ասել են որ նրանք շատ նման են ընձառյուծներին  ։ Դրա համար էլ դասակարգման բազմաթիվ համակարգեր ձյունահովազին համարում են հովազների դասից, սակայն նման դասակարգման կամ նրաց որպես առանձին տեսակ դիտարկելու միասնական կարծիք չկա   ։
Այս տեսակին է պատկանում նաև կատվազգի նախապատմական՝ Panthera gombaszogensis կենդանին, հավանաբար սերտորեն կապված ժամանակակից յագուարի հետ, որին հաճախ անվանում են եվրոպական յագուար։ Այս տեսակը հայտնվել է մոտ 1,6 մլն տարի առաջ, ժամանակակից Իտալիայի տարածքում։
Ներքևում ներկայացված է ֆիլոգենիայի սխեման ըստ Մազակի, Քրիստիանսենի և Կիտչեների.
Ընդհանուր բնութագիր
Պանտերայի կամ հովազների ցեղի ներկայացուցիչները խոշոր և շատ խոշոր չափերի են։ Այս պանտերայի դասին է պատկանում կատվազգիների ամենախոշոր ներկայացուցիչը՝ Ռուսաստանաբնակ Արքայական Հյուսիսային Ամուրյան վագրը։
Իրանը ձգված է, երբեմն խիստ։ Սրբոսկրային հատվածը բարձր չէ, իսկ մեջքի գիծը հետևից չի բարձրանում, ինչպես փոքր կատուներինն է, այլ գնում է ուղիղ։ Ուսերի բարձրությունը (վզակոթի մետ, հետնաբաշ) ավելի բարձր է, քան սրբոսկրի մոտ, ընդ որում մեջքի գիծը հետևից մի փոքր կորացած է։ Պոչի երկարությունը սովորաբար կազմում է մարմնի երկարության կեսի չափ, որոշ տեսակների մոտ նույնիսկ ավելի երկար է։
Գլուխը համեմատաբար խոշոր է, որոշակիորեն ձգված, երկարավուն երեսամասով։ Ականջները փոքր են, կարճ, կլորավուն ծայրով, առանց ծայրի վրձնիկի։ Արու առյուծները, ինչպես նաև այլ տեսակները հիմնականում ձմեռային մորթիով են։ Աչքերը կլոր բիբերով են։
Երբեմն այտերի մազերը լինում են երկար և ձևավորում են այսպես ասած այտամորուք, արու առյուծների մարմնի առջևի մասում կա արտահայտված բաշ, իսկ պոչի ծայրն ունի երկար մազերից ձևավորված վրձնիկ։
Նրանք միագույն են կամ սև լայնակի գծերով կամ հիմնական բաց երանգի վրա սև բծերով՝ առանձին կամ վարդակաձև։
Ատամնային համակարգը ամբողջական է։ Ատամները շատ ուժեղ են, ժանիքները համեմատաբար կարճ են, բայց ուժեղ, հիմնական լայն հատվածով։
Սեռական դիմորֆիզմը տեսակներից շատերի մետ արտահայտվում է արուների ավելի խոշոր լինելով։ Առյուծների մոտ արուները առանձնանում են մարմնի առջևի հատվածում ձևավորված բաշով և դեքի կամ գլխի կողքի բակերով։
Շնորհիվ ենթալեզվային համակարգի հատուկ կառուցվածքի, կոկորդը ձայնալարերի հետ միասին առանձնանում են մեծ շարժողականությամբ, ինչն էլ ապահովում է բարձր և կոշտ մռնչյունը։
Կենսակերպ
Այս ցեղի կամ Պանտերայի դասի ներկայացուցիչները ակտիվ գիշատիչներ են, հիմնականում որսում են մեծ կաթնասուններ, գլխավորապես սմբակավորներ։ Հաճախ որսը որսորդից չափերով ավելի մեծ է լինում, երբեմն մի քանի անգամ։
Որսում են թաքնված և դարանակալած (արահետներում, ջրելատեղերի մոտ)։ Որսը հիմնականում ուտում են փորի վրա պառկած, արմունկներով և էրիով (նախաբազուկ) հենվելով տվյալ սննդի վրա, որսից կտորները պոկում են գլխի դեպի վերև ձգումով։
Արեալ
Պանտերայի ցեղը արեալը ներառում է Աֆրիկան, Եվրոպայի ծայր հարավ արևելքը, Ասիան բացի հյուսիսային հատվածից, Հարավային և Կենտրոնական Ամերիկան և Հյուսիսային Ամերիկայի ծայր հարավը։
Ծանոթագրություններ
Կատեգորիա:Կատվանմաններ
Սամվել Մուրադյան (այլ կիրառումներ)
Սամվել Մուրադյան անունը կարող է վերաբերել՝
Վոլտուրարա Ապուլա
Քաղաքի հովհանավոր պաշտպանն է Սան Լուկան։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Թերեզա Ժամհարյան-Լաչինի
Թերեզա Սուրիկի Ժամհարյան-Լաչինի, հայկական թատրոնի ու կինոյի դերասանուհի։
Կենսագրություն
Աշխատել է Թբիլիսիի Պ․ Ադամյանի անվան հայկական պետական դրամատիկական թատրոնում։ 2016 թվականից՝ Մոսկվայի «Գավիթ» թատրոնի դերասանուհի ։
Ծանոթագրություններ
Կատեգորիա:Հայ դերասանուհիներ
Թուրնաու
Թուրնաու (Thurnau), կոմունա Գերմանիայում, Բավարիա երկրամասում։ Գտնվում է Վերին Ֆրանկոնիա վարչական շրջանի ենթակայության ներքո։ Մտնում է Կուլմբախ շրջանի կազմի մեջ։ Բնակչությունը 4382 մարդ է (2010 թվականի դեկտեմբերի 31-ի տվյալներով) ։ Զբաղեցնում է 64,20 կմ² տարածք։ Պաշտոնական կոդը՝ 09 4 77 157։
Ադմինիստրացիոն բաժանում
Ներկայումս համայնքը ստորաբաժանված է 16 գյուղական շրջանների։
Ծանոթագրություններ
Կատեգորիա:Գերմանիայի բնակավայրեր
Սթենլի Տուչի
Սթենլի Տուչի (Stanley Tucci, ), ամերիկացի դերասան, գրող, պրոդյուսեր և ռեժիսոր։ Երեք «Էմմի» և երկու «Ոսկե գլոբուս» մրցանակների դափնեկիր, ինչպես նաև առաջադրվել է «Օսկար», «BAFTA» և «Թոնի» մրցանակների։
Կենսագրություն
Սթենլի Տուչին ունի երկու հիմնական ամպուլա։ Առաջինը ցինիկների կամ չարագործների դերերն են. 1993 թվականին նկարահանված «Գաղտնի գործակալների կյանքից» ֆիլմում մարդասպան-անհաջողակ Մուերտենի դերը, որտեղ նրա խաղընկերներն են դարձել Քեթլին Թըրները և Դենիս Քուեյդը, 1993 թվականի Ջուլիա Ռոբերթսի մասնակցությամբ «Բանը հավալուսնի մեջ է» ֆիլմում մարդասպանի և «Մանր ոսկորներ» ֆիլմում՝ մարդասպան-մանկապղծի դեր։ Երկրորդը իմաստուն, բարի և հեգնական ընկերների կամ խորհրդատուների դերերն են. 2009 թվականին նկարահանված «Ջուլի և Ջուլիա։ Պատրաստում ենք երջանկություն բաղադրատոմսով» ֆիլմում խաղացել է գլխավոր հերոսի՝ Ջուլիի ամուսնու՝ Փոլ Չայլդի դերը, 2010 թվականին նկարահանված «Թեթևաբարո վարքով գերազանցիկը» ֆիլմի գլխավոր հերոսի հոր՝ Դիլ Պենդերգաստի դերը, Շոնի՝ «Ծաղրանկար» ֆիլմում հանդերձապանի և ակումբի տիրոջ, «Սատանան կրում է Պրադա» ֆիլմում՝ նորաձևության ամսագրի գլխավոր խմբագրի «աջ ձեռքի» դերը։
2003 թվականին Տուչին եղել է «Երիտասարդ Մաջ» (The Mudge Boy) ֆիլմի պրոդյուսերը։ Նրա ռեժիսորական առաջնաելույթը դարձել է 1996 թվականի «Մեծ գիշեր» ֆիլմը։ Երկու տարի անց «Ինքնակոչները» (The Impostors) կատակերգությունում միաժամանակ հանդես է եկել որպես ռեժիսոր և պրոդյուսեր։
2007 թվականին «Դետեկտիվ Մոնկ» հեռուստասերիալում իր դերի համար Տուչին արժանացել է «Էմմի» մրցանակի։ Մինչ այդ, 1999 թվականին «Եթերի կնքահայրը» (Winchell) ֆիլմում իր դերի համար պարգևատրվել էր «Էմմի» մրցանակով։ «Էմմի» մրցանակի ևս մեկ անվանակարգ է բերել 2001 թվականի «Դավադրություն» ֆիլմը, որտեղ խաղացել է Ադոլֆ Էյհմանի դերը։
«Մանր ոսկորներ» ֆիլմում ունեցած դերի համար առաջին անգամ առաջադրվել է «Օսկար», «Ոսկե գլոբուս», «BAFTA», SAG և Broadcast-ի կինոքննադատների մրցանակի։
2010 թվականին Բրոդվեյում առաջնաելույթ է ունեցել որպես ռեժիսոր՝ բեմադրելով Քեն Լյուդվիգի «Պարտք տալ տենորին» վերածնված մյուզիքլը, որն առաջադրվել է Թոնի մրցանակի «Վերածնված լավագույն մյուզիքլ» անվանակարգում։
2011 թվականին նկարահանվել է «Առաջին վրիժառուն» ֆիլմում։
Անձնական կյանք
1995 թվականից մինչև մահ` 2009 թվականը, Տուչին ամուսնացած էր սոցիալական աշխատող Քեթրին Սպաթ-Տուչիի հետ (1962-2009), որից նա ունի երեք երեխա ։ Նրանք նաև դաստիարակել նրա առաջին ամուսնությունից երկու երեխաներին ։ Սպաթ-Տուչին մահացել է 2009 թվականիի ապրիլին քաղցկեղից ։